[{"text_idx": "#000002", "text": "Ma\u0308rjamaa gu\u0308mnaasiumi o\u0303pilasi ootab ees to\u0303eline maiuspala, kui ettevo\u0303tlusna\u0308dala ajal tuuakse kooli elektrivormel. Noorte inseneride loodud vormel on ka\u0308inud vo\u0303istlemas kogu Euroopas ning seda tuleb tutvustama Indrek Petja\u0308rv, kes oli elektrivormeli projektiga seotud neli aastat ning ise ka seda juhtis. Samuti on ta Ma\u0308rjamaa gu\u0308mnaasiumi vilistlane."}, {"text_idx": "#000003", "text": "Vormelit esitletakse koolis reedel, 11. oktoobril. Petja\u0308rv ra\u0308a\u0308kis, et vaatamiseks on see kindlasti va\u0308ljas, kuid kas ka demoso\u0303itu tehakse, so\u0303ltub erinevatest teguritest, na\u0308iteks ilmast ja sellest, kui palju kohapeal ruumi on. Tegemist on ikkagi vo\u0303imsa masinaga. Nullist sajani to\u0303useb spidomeetri na\u0308it kahe sekundiga ja seega on vaja sellega so\u0303itmiseks piisavalt ruumi.\nVormeli toomine kooli on u\u0308ks osa Raplamaa ettevo\u0303tlusna\u0308dalast, mis saab alguse 7. oktoobril ning kestab na\u0308dal aega. \u201cKu\u0308lastuse su\u0308gavam eesma\u0308rk on su\u0308stida o\u0303pilastesse ambitsiooni ja motiveerida praegusi abituriente pingutama ja vaeva na\u0308gema,\u201d so\u0303nas Petja\u0308rv. Elektrivormel on sealjuures u\u0308ks na\u0308ide, millega on vo\u0303imalik tegeleda ja va\u0308a\u0308rt kogemusi hankida.\n\u201cMa\u0308letan enda gu\u0308mnaasiumiajast, et tegelikult sa nagu ei oskagi midagi. Pa\u0308rast seda astusin u\u0308likooli ja kohe esimesel aastal liitusin vormelimeeskonnaga. Ehitasime masina valmis u\u0308he aastaga ja selle ajaga toimus minu jaoks meeletu areng. U\u0308hel hetkel ei osanud ma midagi ning aasta aega hiljem olin aidanud valmis ehitada vormeli. Arenguhu\u0308pe oli suur ja seda on huvitav o\u0303pilastele na\u0308idata, et tegelikult on nad juba praegu vo\u0303imekad, kuid peavad lihtsalt valikuid tegema,\u201d ra\u0308a\u0308kis Petja\u0308rv.\nIgal aastal saab gu\u0308mnaasiumitunnistuse ka\u0308tte peaaegu ku\u0308mme tuhat o\u0303pilast. Petja\u0308rv lisas: \u201cKui sa oled kuskil seal keskel, siis pole sul teiste ees mingit konkurentsieelist. Aga niipea kui natuke vaeva na\u0308ha, teha kaasa huviringides ning laiendada tutvusringkonda, annab see tegelikult tohutu va\u0308a\u0308rtuse hiljem to\u0308o\u0308turul.\u201d"}, {"text_idx": "#000004", "text": "Indrek Petja\u0308rv on Ma\u0308rjamaalt pa\u0308rit ning lo\u0303petas kohaliku gu\u0308mnaasiumi 2014. aastal. Sealt edasi viis elutee teda pealinna, kus ta asus Tallinna Tehnikau\u0308likoolis o\u0303ppima tootearendust ja tootmistehnikat ehk lihtsamalt o\u0308eldes sai temast mehhaanikainsener. Elektrivormelini jo\u0303udis ta kohe esimesel o\u0303ppeaastal. Tegemist on rahvusvahelise sarjaga, kus vo\u0303istlevad kogu maailma tehnikau\u0308likoolid. Kogu tiim koosnes u\u0308lio\u0303pilastest.\n\u201cOlin esmakursuslane ja otsustasin tiimiga liituda. Mo\u0303tlesin, et kaotada ei ole midagi ning tegelikult on see olnud minu moto ka hiljem. Kui va\u0308hegi hea pakkumine tuleb, vo\u0303tan selle vastu ning alles pa\u0308rast seda mo\u0303tlen, kuidas sellega toime tulla,\u201d ra\u0308a\u0308kis ta.\nLa\u0308ks ha\u0308sti. Indrek Petja\u0308rv vo\u0303eti tiimi vastu. Ko\u0303igepealt alustas ta insenerina, kuid aasta-aastalt tema staatus to\u0303usis ning u\u0308lesanded muutusid. Esmalt vastutas ta vedrustusega seotud ku\u0308simuste eest ning siis tegeles juba administratiivsete asjadega. Lo\u0303puks to\u0303usis ta meeskonna juhiks. Tema ka\u0308e all jo\u0303uti nii kaugele, et pandi kokku tervelt seitsmeku\u0308mnest liikmest koosnenud tiim. Eesti kontekstis oleks tegemist igati korraliku ettevo\u0303ttega.\n\u201cSisuliselt ongi vormelitiimi puhul tegemist ettevo\u0303ttega. Seal on paikapandud hierarhia, alammeeskonnad, kus igau\u0308hel on oma vastutus, ning kindel eelarve ja eesma\u0308rk. Ku\u0308ll aga tuleb arvestada, et ko\u0303ik liikmed olid tudengid ja keegi meist ei olnud kohe alguses professionaal, kaasaarvatud mina,\u201d ra\u0308a\u0308kis Petja\u0308rv.\nSamas tehti keerulist to\u0308o\u0308d. Vo\u0303istlemas on ka\u0308idud Itaalias, Ungaris, Austrias, Saksamaal ja mujalgi. Meeskonnana oldi maailma tipus ning korjati etappidelt nii esimesi kui ka teisi kohti. Pa\u0308ris tihti ka\u0308iakse seda testimas muide Rapla kardirajal. Petja\u0308rv ra\u0308a\u0308kis, et seda tehakse siiamaani. \u201cSee asub Tallinnale suhteliselt la\u0308hedal ja on meile igati sobilik. Seal on to\u0303esti pa\u0308ris palju ka\u0308idud,\u201d so\u0303nas ta."}, {"text_idx": "#000005", "text": "Vormel jo\u0303uab oma ra\u0308nnakutega Ma\u0308rjamaale 11. oktoobril. Kunagi varem ei ole see seal ka\u0308inud ning seega saavad o\u0303pilased teha sellega tutvust esmakordselt. Aga miks u\u0308ldse sellise valdkonnaga tegeleda? Petja\u0308rv ra\u0308a\u0308kis, et paljude vormelitiimiga liitujate jaoks on olulised just kogemused, mis meeskonnato\u0308o\u0308s omandatakse. Omaette na\u0308itaja on muidugi ka see, kuhu on va\u0308lja jo\u0303udnud vormelitiimi veteranid. U\u0308he na\u0308itena vo\u0303ib tuua Rootsi autotootja Koenigsegg, kus to\u0308o\u0308tab neli Eesti vormelitiimist va\u0308lja kasvanud inseneri. Koenigsegg toodab sealjuures maailma kiireimaid ta\u0308navaautosid.\nSamuti vo\u0303ib na\u0308itena tuua Eestis kuulsust kogunud ettevo\u0303tte Comodule, mille asutajad on samuti saanud esmased kogemused just vormelitiimist. \u201cInsenerid, kes on vaeva na\u0308inud ja kaks-kolm aastat seal meeskonnas olnud, neil on suur to\u0303ena\u0308osus leida ko\u0303va to\u0308o\u0308koht,\u201d u\u0308tles Petja\u0308rv. Ise oli ta seal esimene Ma\u0308rjamaa juurtega liige. Pa\u0308rast teda on igal aastal va\u0308hemalt u\u0308ks uus liige tulnud Ma\u0308rjamaalt. Jutud on levinud.\nTa to\u0303des, et ka eesseisva ku\u0308laska\u0308igu u\u0308ks eesma\u0308rke on tekitada huvi, et keegi praegustest abiturientidest oma u\u0308likoolipo\u0303lves tahaks vormelitiimis kaasa lu\u0308u\u0308a. \u201cMa\u0308rjamaa on suhteliselt va\u0308ike koht ja ma olen ikka pu\u0308u\u0308dnud seal elektrivormelit tutvustada. Vo\u0303in o\u0308elda, et ko\u0303ik, kes sealt on tulnud, on ennast o\u0303igustanud,\u201d ra\u0308a\u0308kis Petja\u0308rv."}, {"text_idx": "#000008", "text": "Raplamaa majandusfoorum: taastuvenergia vo\u0303ib olla ka konkurentsieelis"}]